Nebezpečenstvo kombinácie Xanaxu a grapefruitu
Dobrý deň.
Je nebezpečné užívať xanax spolu grapefruitom?
Dobrý deň.
Ďakujeme za Vašu otázku.
Grapefruitová šťava patrí medzi významné inhibítory izoenzýmov, cez ktoré sa metobolizuje množstvo liečiv, vrátane účinnej látky lieku Xanax. V dôsledku súčasného užívania hrozí riziko zvýšenia účinku lieku Xanax, vrátane zvýšeného rizika výskytu jeho vedľajších účinkov až prípadnej toxicity. Z tohto dôvodu sa konzumácia šťavy neodporúča.
Prajem pekný zvyšok dňa.
S pozdravom
Mgr. Barbora Bičanovská